CELEX: 32004R2147
Language: hr
Date: 2004-12-16 00:00:00
Title: Uredba Komisije (EZ) br. 2147/2004 od 16. prosinca 2004. o razvrstavanju određene robe u kombiniranu nomenklaturu

02/Sv. 014
            
            
               HR
            
            
               Službeni list Europske unije
            
            
               161
            
         32004R2147
   
               L 370/19
            
            
               SLUŽBENI LIST EUROPSKE UNIJE
            
            
               16.12.2004.
            
         
      UREDBA KOMISIJE (EZ) br. 2147/2004
   od 16. prosinca 2004.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene ovom Uredbom u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. prosinca 2004.
      
         
            Za Komisiju
         
         László KOVÁCS
         
         
            Član Komisije
         
      
   
   
      (1)  SL L 256, 7.9.1987., str. 1. Uredba kako je zadnje izmijenjena Uredbom Komisije (EZ) br. 1989/2004 (SL L 344, 20.11.2004., str. 5.).
   
      (2)  SL L 302, 19.10.1992., str. 1.Uredba kako je zadnje izmijenjena Aktom o pristupanju iz 2003. godine.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Žica od nelegiranog aluminija sadržaja aluminija 99,5 %, promjera između 9 i 14 mm i dužine po žici 500 do 600 m, u svicima približne širine 1,5 m i težine 1,5 tona.
                           Svici aluminijske žice djelomično su oštećeni i deformirani.
                           (Vidjeti fotografiju A) (1)
                           
                        
                     
            
               7605 11 00
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 1.(c) uz poglavlje 76. i tekstom oznaka KN 7605 i 7605 11 00.
               Razvrstavanje pod tarifni broj 7602 isključeno je jer nisu ispunjeni uvjeti iz napomene 8.(a) uz odjeljak XV.
               Stupanj oštećenja i deformacije svitaka aluminijske žice ne mijenja narav proizvoda (aluminijske žice) budući da veliki dijelovi svitaka još uvijek odgovaraju definiciji iz napomene 1.(c) uz poglavlje 76.
            
         
               
                           2.
                        
                        
                           Žica od nelegiranog aluminija sadržaja aluminija 99,5 %, promjera između 9 i 14 mm i dužine po žici 500 do 600 m, u svicima približne širine 1,5 m i težine 1,5 tona.
                           Svici aluminijske žice djelomično su oštećeni i deformirani prije rezanja hidrauličnim škarama sa svake strane otvora svitka.
                           Proizvod se sastoji od velikih dijelova aluminijske žice.
                           (Vidjeti fotografiju B) (1)
                           
                        
                     
            
               7605 11 00
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 1.(c) uz poglavlje 76. i tekstom oznaka KN 7605 i 7605 11 00.
               Napomena 8.(a) uz odjeljak XV. ne primjenjuje se jer svici aluminijske žice nisu definitivno neupotrebljivi kao aluminijska žica; stoga je razvrstavanje pod tarifni broj 7602 isključeno.
               Budući da veliki dijelovi svitaka odgovaraju definiciji za aluminijsku žicu iz napomene 1.(c) uz poglavlje 76., proizvodi se i dalje razvrstavaju pod oznaku KN 7605 11 00.
            
         
               
                           3.
                        
                        
                           Plazma ploča dužine 42 inča, omjera zaslona 16:9 i konfiguracije 852 × 480 piksela.
                           Proizvod se sastoji od aluminijskog okvira koji sadrži sloj plazma stanica između dvije staklene podloge te također adresne i prikazne elektrode.
                           Proizvod je opremljen plosnatim kablovima iako ne sadrži nikakve druge elektronske dijelove (na primjer izvor za napajanje ili pogonske programe za uređaje (drivere)) niti sučelja za spajanje na ostale uređaje.
                           Proizvod se koristi kao dio u proizvodnji videomonitora.
                           (Vidjeti fotografiju C) (1)
                           
                        
                     
            
               8529 90 81
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 2.(b) uz odjeljak XVI. i tekstom oznaka KN 8529, 8529 90 i 8529 90 81.
               Proizvod se ne može razvrstati kao nedovršeni proizvod na temelju Općeg pravila 2.(a) o tumačenju kombinirane nomenklature jer je proizvod opremljen samo plosnatim kablovima.
               Proizvod se ne može razvrstati pod tarifni broj 8473 kao dio jedinice za prikaz uređaja za automatsku obradu podataka niti pod tarifni broj 8531 kao dio indikatorske ploče jer nije prikladan za uporabu samo ili pretežno s uređajem za automatsku obradu podataka iz tarifnog broja 8471 niti s indikatorskom pločom iz tarifnog broja 8531.
               Zbog svojih dimenzija i značajki, proizvod se može razvrstati prema tarifnom broju 8529 kao dio videomonitora iz tarifnog broja 8528.
            
         
               
                           4.
                        
                        
                           Plazma monitor u boji dužine 42 inča, omjera zaslona 16:9 i konfiguracije 1024 × 768 piksela.
                           Proizvod je opremljen pločom „slot-in” koja ima sljedeća sučelja:
                           
                                       —
                                    
                                    
                                       RGB ulaz,
                                    
                                 
                                       —
                                    
                                    
                                       serijsko RS-232C sučelje,
                                    
                                 
                                       —
                                    
                                    
                                       audioulaz,
                                    
                                 
                                       —
                                    
                                    
                                       otvor za drugu ploču „slot-in”.
                                    
                                 Otvor za drugo sučelje „slot-in” omogućuje spajanje na razne proizvoljne priključne ploče s velikim rasponom ulaznih izvora, na primjer kompozitni video, S-video i komponentni videosignali.
                        
                     
            
               8528 21 90
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 8528, 8528 21 i 8528 21 90.
               Razvrstavanje pod tarifni broj 8471 isključeno je jer se proizvod ne koristi samo ili pretežno u sustavu za automatsku obradu podataka (vidjeti napomenu 5.B(a) uz poglavlje 84. i Napomene s objašnjenjem Harmoniziranog sustava uz tarifni broj 8471(D)).
               Proizvod je videomonitor iz tarifnog broja 8528 jer je izrađen tako da omogućuje reprodukciju širokog spektra video signala na zaslonu.
            
         
               
                           5.
                        
                        
                           Novo vozilo s pogonom na sva četiri kotača s klipnim motorom s unutarnjim izgaranjem koji se pali pomoću kompresije obujma 954 cm3, bruto težine vozila približno 1800 kg (težina vozila 720 kg i nosivost 1080 kg) i približnih dimenzija 2,9 m (dužina) × 1,6 m (širina).
                           Vozilo je opremljeno dvama sjedalima od kojih je jedno za vozača.
                           Iza sjedala je prostor približnih dimenzija 1,2 m (dužina) i 1,4 m (širina). Opremljen je hidraulikom za dizanje. Ovaj je prostor namijenjen montaži kesona, mehaničkih uređaja ili slične opreme.
                           Prostor sa sjedalima manji je od prostora iza sjedala.
                           Prilikom predstavljanja vozilo nije opremljeno kesonom niti drugom opremom.
                           (Vidjeti fotografiju D) (1)
                           
                        
                     
            
               8704 21 91
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 8704, 8704 21 i 8704 21 91.
               Bitna namjena vozila nije vuča ili guranje drugog vozila, naprave ili tereta te stoga ne ispunjava zahtjeve iz napomene 2. uz poglavlje 87.
               Vozilo nije prvenstveno namijenjeno prijevozu osoba.
               Vozilo nije samoistovarno teretno vozilo (vidjeti Napomenu s objašnjenjem Harmoniziranog sustava uz podbroj 8704 10).
               Zbog svoje konstrukcije (na primjer hidraulike za dizanje), prvenstveno je namijenjeno prijevozu robe.
            
         
               (A)
            
            
               
                  
            
         
               (B)
            
            
               
                  
            
         
               (C)
            
            
               
                  
            
         
               (D)
            
            
               
                  
            
         
      (1)  Fotografije su isključivo informativne prirode.